title: 94/822/EZ: Odluka Vijeća od 19. prosinca 1994. o sklapanju Sporazuma o suradnji između Europske zajednice i Republike Južne Afrike

text:
               11/Sv. 113

               HR

               Službeni list Europske unije

               85

         31994D0822

               L 341/61

               SLUŽBENI LIST EUROPSKE UNIJE

         ODLUKA VIJEĆA
   od 19. prosinca 1994.
   o sklapanju Sporazuma o suradnji između Europske zajednice i Republike Južne Afrike
   (94/822/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 113. i 130.y u vezi s prvom rečenicom članka 228. stavka 2. i prvim podstavkom stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da opće smjernice koje je izdalo Europsko vijeće 29. listopada 1993., odluka Vijeća od 25. svibnja 1993. o daljnjem razvoju suradnje s Južnom Afrikom i Odluka Vijeća 93/678/ZVSP od 6. prosinca 1993. o zajedničkoj akciji koju je donijelo Vijeće na temelju članka J.3. Ugovora o Europskoj uniji u vezi s podrškom prijelaza na demokratsku i višerasnu Južnu Afriku (2), predviđaju formiranje odgovarajućeg okvira suradnje za učvršćivanje ekonomskih i socijalnih temelja ovog prijelaza;
   budući da je Vijeće na svom sastanku 18. i 19. travnja 1994. odlučilo donijeti paket mjera za Južnu Afriku, uključujući ponudu za brzo sklapanje Sporazuma;
   budući da bi Zajednica radi postizanja svojih ciljeva u području vanjskih odnosa trebala odobriti Sporazum o suradnji koji je dogovoren s Južnom Afrikom,
   ODLUČILO JE:
   Članak 1.
   Ovim se u ime Zajednice odobrava Sporazum o suradnji između Europske zajednice i Republike Južne Afrike.
   Tekst Sporazuma priložen je ovoj Odluci.
   Članak 2.
   Predsjednik Vijeća u ime Zajednice daje obavijest predviđenu člankom 8. Sporazuma.
   Članak 3.
   Ova se odluka objavljuje u Službenom listu Europskih zajednica.

      Sastavljeno u Bruxellesu 19. prosinca 1994.

            Za Vijeće

            Predsjednik

         K. KINKEL

      (1)  Mišljenje od 30. studenoga 1994. (još nije objavljeno u Službenom listu).

      (2)  SL L 316, 17.12.1993., str. 45.


title: Odluka Komisije оd 13. svibnja 2014. o imenovanju članova i zamjenika Pedijatrijskog odbora radi zastupanja zdravstvenih djelatnika i udruga pacijenata  Tekst značajan za EGP

text:
               14.5.2014

               HR

               Službeni list Europske unije

               C 144/12

         ODLUKA KOMISIJE
   оd 13. svibnja 2014.
   o imenovanju članova i zamjenika Pedijatrijskog odbora radi zastupanja zdravstvenih djelatnika i udruga pacijenata
   (Tekst značajan za EGP)
   (2014/C 144/04)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1901/2006 Europskog parlamenta i Vijeća od 12. prosinca 2006. o lijekovima za pedijatrijsku upotrebu i izmjeni Uredbe (EEZ) br. 1768/92, Direktive 2001/20/EZ, Direktive 2001/83/EZ i Uredbe (EZ) br. 726/2004 (1), a posebno njezin članak 4. stavak 1.,
   budući da:

               (1)

               člankom 4. stavkom 1. Uredbe (EZ) br. 1901/2006 zahtijeva se da Komisija imenuje predstavnike zdravstvenih djelatnika i udruga pacijenata u Pedijatrijski odbor Europske agencije za lijekove.

               (2)

               Komisija je u skladu s člankom 4. stavkom 1. Uredbe (EZ) br. 1901/2006 objavila javni poziv za iskaz interesa. U vezi s rezultatima ocjene primljenih prijava u okviru ovog poziva na iskaz interesa provedeno je savjetovanje s Europskim parlamentom.

               (3)

               Članovi i zamjenici Odbora imenuju se na razdoblje od tri godine, počevši od 1. kolovoza 2014.

               (4)

               Ako član ili zamjenik koji zastupa zdravstvene djelatnike, a koji je imenovan ovom Odlukom, više ne može učinkovito pridonositi radu Odbora ili podnese ostavku, Komisija ga može zamijeniti članom s popisa uspješnih kandidata za preostalo vrijeme trajanja njegova mandata,

         ODLUČILA JE:
   Članak 1.
   1.   Ovime se imenuju sljedeći članovi i zamjenici Pedijatrijskog odbora radi zastupanja zdravstvenih djelatnika na razdoblje od tri godine, počevši od 1. kolovoza 2014.:
   —   član: Riccardo Riccardi,
   —   zamjenik: Maria Grazia Valsecchi,
   —   član: Antje Neubert,
   —   zamjenik: Paolo Paolucci,
   —   član: Johannes Taminiau,
   —   zamjenik: Doina Plesca.
   2.   Ovime se imenuju sljedeći članovi i zamjenici Pedijatrijskog odbora radi zastupanja udruga pacijenata na razdoblje od tri godine, počevši od 1. kolovoza 2014.:
   —   član: Günther Auerswald,
   —   zamjenik: Paola Baiardi,
   —   član: Michal Odermarsky,
   —   zamjenik: Milena Stevanovic,
   —   član: Tsvetana Schyns-Liharska,
   —   zamjenik: Kerry Leeson-Beevers.
   Članak 2.
   Ovime se na popis uspješnih kandidata za zdravstvene djelatnike prema postignutom rezultatu uvrštavaju sljedeće osobe:

               —

               Maurizio Scarpa,

               —

               Jorrit Gerritsen.

      Sastavljeno u Bruxellesu 13. svibnja 2014.

            Za Komisiju,

            u ime predsjednika,

         Tonio BORG

            član Komisije

      (1)  SL L 378, 27.12.2006., str. 1.


title: 2014/731/EU: Odluka Vijeća od 9. listopada 2014. o pokretanju automatizirane razmjene podataka iz registra vozila na Malti

text:
               22.10.2014

               HR

               Službeni list Europske unije

               L 302/56

         ODLUKA VIJEĆA
   od 9. listopada 2014.
   o pokretanju automatizirane razmjene podataka iz registra vozila na Malti

      (2014/731/EU)

   VIJEĆE EUROPSKE UNIJE,
   uzimajući u obzir Odluku Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (1), a posebno njezin članak 25.,
   uzimajući u obzir Odluku Vijeća 2008/616/PUP od 23. lipnja 2008. o provedbi Odluke 2008/615/PUP (2), a posebno članak 20. i poglavlje 4. njezina Priloga,
   budući da:

               (1)

               U skladu s Protokolom o prijelaznim odredbama koji je priložen Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju, akti institucija, tijelâ, uredâ i agencija Unije doneseni prije stupanja Ugovora iz Lisabona na snagu zadržavaju svoje pravne učinke dok se ne stave izvan snage, ponište ili izmijene provedbom Ugovorâ.

               (2)

               U skladu s tim, članak 25. Odluke 2008/615/PUP primjenjiv je te Vijeće mora jednoglasno odlučiti o tome jesu li države članice provele odredbe poglavlja 6. navedene Odluke.

               (3)

               Člankom 20. Odluke 2008/616/PUP predviđeno je da se odluke iz članka 25. stavka 2. Odluke 2008/615/PUP donose na osnovi izvješća o ocjeni koje se temelji na upitniku. Što se tiče automatizirane razmjene podataka u skladu s poglavljem 2. Odluke 2008/615/PUP, izvješće o ocjeni treba se temeljiti na ocjenjivačkom posjetu i pokusu.

               (4)

               U skladu s poglavljem 4. točkom 1.1. Priloga Odluci 2008/616/PUP, upitnik koji sastavlja odgovarajuća radna skupina Vijeća odnosi se na svaku automatiziranu razmjenu podataka i država članica treba ga ispuniti čim smatra da ispunjava preduvjete za dijeljenje podataka u odgovarajućoj kategoriji podataka.

               (5)

               Malta je ispunila upitnik o zaštiti podataka i upitnik o podacima iz registra vozila.

               (6)

               Malta je provela uspješan pokus s Nizozemskom.

               (7)

               Obavljen je ocjenjivački posjet Malti i belgijsko-nizozemski ocjenjivački tim sastavio je izvješće o ocjenjivačkom posjetu te ga je proslijedio odgovarajućoj radnoj skupini Vijeća.

               (8)

               Vijeću je dostavljeno cjelokupno izvješće o ocjeni koje sadrži kratak pregled rezultata upitnika, ocjenjivačkog posjeta i pokusa u vezi s podacima iz registra vozila,

         DONIJELO JE OVU ODLUKU:
   Članak 1.
   Malta je u potpunosti provela opće odredbe o zaštiti podataka iz poglavlja 6. Odluke 2008/615/PUP za potrebe automatiziranog pretraživanja podataka iz registra vozila te ima pravo primati i dostavljati osobne podatke na temelju članka 12. navedene Odluke od dana stupanja na snagu ove Odluke.
   Članak 2.
   Ova odluka stupa na snagu na dan donošenja.

      Sastavljeno u Luxembourgu 9. listopada 2014.

            Za Vijeće

            Predsjednik

         A. ALFANO

      (1)  SL L 210, 6.8.2008., str. 1.

      (2)  SL L 210, 6.8.2008., str. 12.


title: 76/894/EEZ: Odluka Vijeća od 23. studenoga 1976. o osnivanju Stalnog odbora za biljno zdravstvo

text:
               03/Sv. 003

               HR

               Službeni list Europske unije

               7

         31976D0894

               L 340/25

               SLUŽBENI LIST EUROPSKE UNIJE

               23.11.1976.

      ODLUKA VIJEĆA

   od 23. studenoga 1976.
   o osnivanju Stalnog odbora za biljno zdravstvo
   (76/894/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir nacrt Odluke koji je podnijela Komisija,
   budući da mjere koje je donijelo Vijeće u odnosu na biljno zdravstvo predviđaju uspostavu bliske suradnje između država članica i Komisije za njihovu lakšu provedbu; budući da je u svrhu postizanja takve suradnje potrebno osnivanje Odbora za obavljanje funkcija koje se na njega prenose takvim mjerama;
   budući da je poželjno da se takva suradnja proširi na sva područja propisana u spomenutim mjerama; budući da Odbor treba u tu svrhu imati ovlaštenje za razmatranje svih pitanja koja spadaju u spomenuta područja,
   ODLUČILO JE:
   Članak 1.
   Osniva se Stalni odbor za biljno zdravstvo (dalje u tekstu „Odbor”) koji se sastoji od predstavnika država članica s predstavnikom Komisije kao predsjedavajućim.
   Članak 2.
   Odbor izvršava funkcije koje su na njega prenesene mjerama koje je donijelo Vijeće u odnosu na biljno zdravstvo, u okolnostima i u skladu s tamo navedenim uvjetima.
   Odbor je i u mogućnosti razmotriti svako drugo pitanje iz djelokruga ovih mjera po zahtjevu predsjedavajućeg, bilo na vlastitu inicijativu ili na zahtjev države članice.
   Članak 3.
   Odbor sastavlja svoj poslovnik.

      Sastavljeno u Bruxellesu 23. studenoga 1976.

            Za Vijeće

            Predsjednik

         A. P. L. M. M. van der STEE


title: 2005/252/EZ, Euratom: Odluka Vijeća i Komisije od 21. veljače 2005. o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, uzimajući u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji

text:
               11/Sv. 128

               HR

               Službeni list Europske unije

               55

         32005D0252

               L 077/9

               SLUŽBENI LIST EUROPSKE UNIJE

         ODLUKA VIJEĆA I KOMISIJE
   od 21. veljače 2005.
   o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, uzimajući u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
   (2005/252/EZ, Euratom)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 44. stavak 2., posljednju rečenicu članka 47. stavka 2., te članak 55., članak 57. stavak 2., članak 71., članak 80. stavak 2., članke 93., 94., 133. i 181a., u vezi s drugom rečenicom članka 300. stavka 2. i prvim podstavkom članka 300. stavka 3.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101.,
   uzimajući u obzir Ugovor o pristupanju iz 2003., a posebno njegov članak 2. stavak 3.,
   uzimajući u obzir Akt o pristupanju iz 2003., a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Protokol uz Sporazum o partnerstvu i suradnji između Europskih zajednica i njihovih država članica s jedne strane, i Republike Armenije s druge strane (2), uzimajući u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji potpisan je od strane Europskih zajednica i njihovih država članica 30. travnja 2004.

               (2)

               Protokol treba odobriti,

         DONIJELI SU OVU ODLUKU:
   Članak 1.
   Protokol uz Sporazum o partnerstvu i suradnji između Europskih zajednica i njihovih država članica s jedne strane, i Republike Armenije s druge strane, uzimajući u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji se ovim odobrava od strane Zajednice, Europske zajednice za atomsku energiju i država članica.
   Tekst Protokola priložen je ovoj Odluci (3).
   Članak 2.
   Predsjednik Vijeća, u ime Zajednice i njezinih država članica, izdaje obavijest predviđenu člankom 4. Protokola. Predsjednik Komisije istodobno izdaje takvu obavijest u ime Europske zajednice za atomsku energiju.

      Sastavljeno u Bruxellesu 21. veljače 2005.

            Za Vijeće

            Predsjednik

         J. ASSELBORN

            Za Komisiju

            Predsjednik

         J. M. BARROSO

      (1)  Mišljenje doneseno 26. listopada 2004. (još nije objavljeno u Službenom listu).

      (2)  SL L 239, 9.9.1999., str. 3.

      (3)  Vidjeti SL L 300, 25.9.2004., str. 44.


title: Odluka Vijeća (ZVSP) 2015/382 od 6. ožujka 2015. o izmjeni Odluke 2011/137/ZVSP o mjerama ograničavanja s obzirom na stanje u Libiji

text:
               7.3.2015

               HR

               Službeni list Europske unije

               L 64/38

         ODLUKA VIJEĆA (ZVSP) 2015/382
   od 6. ožujka 2015.
   o izmjeni Odluke 2011/137/ZVSP o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 28. veljače 2011. donijelo Odluku 2011/137/ZVSP (1).

               (2)

               Vijeće je 20. listopada 2014. izrazilo svoju zabrinutost o situaciji u Libiji te izjavilo kako je spremno za provedbu Rezolucije Vijeća sigurnosti Ujedinjenih naroda („RVSUN”) 2174 (2014) od 27. kolovoza 2014. kako bi se otklonile prijetnje miru i stabilnosti u Libiji. Vijeće je zaključilo da osobe odgovorne za nasilje te osobe koje ometaju ili potkopavaju demokraciju Libije za to moraju odgovarati.

               (3)

               RVSUN-om 2174 (2014) proširuje se, između ostalog, primjena mjera zabrane putovanja i zamrzavanja imovine, kao što je utvrđeno u stavku 22. RVSUN-a 1970 (2011) i u stavku 23. RVSUN-a 1973 (2011), kako bi se uključile osobe i subjekti koji podržavaju djela kojima se ugrožava mir, stabilnost ili sigurnost Libije, ili kojima se ometa ili potkopava uspješni završetak njezine političke tranzicije. Odlukom Vijeća 2014/727/ZVSP (2) na odgovarajući način izmijenjeni su prilozi I. i III. Odluci 2011/137/ZVSP.

               (4)

               Kriterije za primjenu mjera zabrane putovanja i zamrzavanja imovine, kako je utvrđeno u RVSUN-u 2174 (2014), također bi trebalo proširiti na osobe i subjekte koji nisu navedeni u prilozima I. i III. Odluci 2011/137/ZVSP.

               (5)

               Nakon presude Općeg suda od 24. rujna 2014. u predmetu T-348/13 (3), Kadhaf Al Dam/Vijeće, unos vezan za Ahmeda Mohammeda Qadhafa Al-Dama trebalo bi brisati iz prilogâ II. i IV. Odluci 2011/137/ZVSP. Osim toga, unos vezan za još jednu osobu trebalo bi brisati iz Priloga II. Odluci 2011/137/ZVSP. Nadalje, unos vezan za jednu drugu osobu, kako je utvrđeno u prilozima II. i IV. Odluci 2011/137/ZVSP, trebalo bi ažurirati.

               (6)

               Odluku 2011/137/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2011/137/ZVSP mijenja se kako slijedi:

               1.

               U članku 5. stavku 1. dodaje se sljedeća točka:

                           „(c)

                           osobe koje nisu obuhvaćene Prilogom I. ovoj Odluci, a koje sudjeluju u djelima ili podržavaju djela kojima se ugrožava mir, stabilnost ili sigurnost Libije, ili kojima se ometa ili potkopava uspješni završetak njezine političke tranzicije, uključujući:

                                       i.

                                       planiranje, usmjeravanje ili poduzimanje radnji kojima se krši primjenjivo međunarodno pravo vezano za ljudska prava ili međunarodno humanitarno pravo, ili radnji koje predstavljaju kršenje ljudskih prava u Libiji;

                                       ii.

                                       napade na bilo koju zračnu, kopnenu ili morsku luku u Libiji ili na libijske državne institucije ili objekte, ili na bilo koju stranu misiju u Libiji;

                                       iii.

                                       pružanje potpore naoružanim skupinama ili kriminalnim mrežama putem nezakonitog iskorištavanja sirove nafte ili bilo kojeg drugog prirodnog resursa u Libiji;

                                       iv.

                                       djeluju za račun osoba ili subjekata na popisu, ili u njihovo ime, ili prema njihovim uputama,

                                 kako su navedene u Prilogu II. ovoj Odluci.”

               2.

               U članku 6. stavku 1. dodaje se sljedeća točka:

                           „(c)

                           osobe i subjekti koji nisu obuhvaćeni Prilogom III. ovoj Odluci, a koji sudjeluju u djelima ili podržavaju djela kojima se ugrožava mir, stabilnost ili sigurnost Libije, ili kojima se ometa ili potkopava uspješni završetak njezine političke tranzicije, uključujući:

                                       i.

                                       planiranje, usmjeravanje ili poduzimanje radnji kojima se krši primjenjivo međunarodno pravo povezano s ljudskim pravima ili međunarodno humanitarno pravo ili radnji koje predstavljaju kršenje ljudskih prava u Libiji;

                                       ii.

                                       napade na bilo koju zračnu, kopnenu ili morsku luku u Libiji ili na libijske državne institucije ili objekte, ili na bilo koju stranu misiju u Libiji;

                                       iii.

                                       pružanje potpore naoružanim skupinama ili kriminalnim mrežama putem nezakonitog iskorištavanja sirove nafte ili bilo kojeg drugog prirodnog resursa u Libiji;

                                       iv.

                                       djeluju za račun osoba ili subjekata na popisu, ili u njihovo ime, ili prema njihovim uputama,

                                 kako su navedeni u Prilogu IV. ovoj Odluci.”

         Članak 2.
   Prilozi II. i IV Odluci 2011/137/ZVSP mijenjaju se kako je utvrđeno u Prilogu ovoj Odluci.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 6. ožujka 2015.

            Za Vijeće

            Predsjednik

         K. GERHARDS

      (1)  Odluka Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji (SL L 58, 3.3.2011., str. 53.).

      (2)  Odluka Vijeća 2014/727/ZVSP od 20. listopada 2014. o izmjeni Odluke 2011/137/ZVSP o mjerama ograničavanja s obzirom na stanje u Libiji (SL L 301, 21.10.2014., str. 30.).

      (3)  Još nije objavljeno u Zborniku.

      PRILOG

                  1.

                  Brišu se unosi navedeni u Prilogu II. Odluci 2011/137/ZVSP vezani za dolje navedene osobe:

                              „6.

                              QADHAF AL-DAM, Ahmed Mohammed”

                              „19.

                              ZIDANE, Mohamad Ali.”

                  2.

                  Briše se unos naveden u Prilogu IV. Odluci 2011/137/ZVSP vezan za dolje navedenu osobu:

                              „8.

                              QADHAF AL-DAM, Ahmed Mohammed”

                  3.

                  Unos naveden u prilozima II. i IV. Odluci 2011/137/ZVSP vezan za dolje navedenu osobu zamjenjuje se sljedećim unosom:

                              Ime (i mogući nadimci)

                              Podaci za utvrđivanje identiteta

                              Razlozi

                              Datum uvrštenja

                              „1.

                              ABDULHAFIZ, Colonel Mas'ud (također poznat kao ABDULHAFID (prezime); Massoud (ime).

                              Položaj: zapovjednik oružanih snaga
                              Datum rođenja: 1. siječnja 1937.
                              Mjesto rođenja: Tripoli, Libija

                              Treći u liniji zapovijedanja oružanim snagama. Važna uloga u vojnoj obavještajnoj službi.

                              28.2.2011.”


title: 2006/716/EZ: Odluka Vijeća od 27. ožujka 2006. o potpisivanju i privremenoj primjeni Sporazuma između Europske zajednice i Vijeća ministara Republike Albanije o određenim aspektima usluga u zračnom prometu

text:
               11/Sv. 121

               HR

               Službeni list Europske unije

               141

         32006D0716

               L 294/51

               SLUŽBENI LIST EUROPSKE UNIJE

         ODLUKA VIJEĆA
   od 27. ožujka 2006.
   o potpisivanju i privremenoj primjeni Sporazuma između Europske zajednice i Vijeća ministara Republike Albanije o određenim aspektima usluga u zračnom prometu
   (2006/716/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju da otvori pregovore s trećim zemljama o zamjeni određenih odredbi u postojećim bilateralnim sporazumima Sporazumom Zajednice.

               (2)

               Komisija je u ime Zajednice sklopila Sporazum s Republikom Albanijom o određenim aspektima usluga u zračnom prometu, dalje u tekstu: „Sporazum”, u skladu s mehanizmima i direktivama iz Priloga Odluci Vijeća kojom se ovlašćuje Komisija za otvaranje pregovora s trećim zemljama u vezi sa zamjenom određenih odredaba u postojećim bilateralnim sporazumima Sporazumom Zajednice.

               (3)

               Sporazum bi trebalo potpisati i privremeno primjenjivati, podložno njegovu kasnijem sklapanju,

         ODLUČILO JE:
   Članak 1.
   Ovime se odobrava u ime Zajednice potpisivanje Sporazuma između Europske zajednice i Vijeća ministara Republike Albanije o određenim aspektima usluga u zračnom prometu, u skladu s Odlukom Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu(-e) ovlaštenu(-e) potpisati Sporazum u ime Zajednice, podložno njegovom sklapanju.
   Članak 3.
   Do njegovog stupanja na snagu, Sporazum se privremeno primjenjuje od prvog dana prvog mjeseca koji slijedi nakon dana kada stranke obavješćuju jedna drugu o završetku postupaka potrebnih u ovu svrhu.
   Članak 4.
   Ovime se ovlašćuje predsjednik Vijeća da provede obavješćivanje predviđeno člankom 8. stavkom 2. Sporazuma.

      Sastavljeno u Bruxellesu 27. ožujka 2006.

            Za Vijeće

            Predsjednik

         H. GORBACH


title: 2006/526/EZ: Odluka Vijeća od 17. srpnja 2006. o odnosima između Europske zajednice, s jedne strane, i Grenlanda i Kraljevine Danske, s druge strane  Tekst značajan za EGP

text:
               11/Sv. 110

               HR

               Službeni list Europske unije

               261

         32006D0526

               L 208/28

               SLUŽBENI LIST EUROPSKE UNIJE

         ODLUKA VIJEĆA
   od 17. srpnja 2006.
   o odnosima između Europske zajednice, s jedne strane, i Grenlanda i Kraljevine Danske, s druge strane
   (Tekst značajan za EGP)
   (2006/526/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske unije, a posebno njegov članak 187.,
   uzimajući u obzir prijedlog Komisije,
   budući da:

               (1)

               Ugovor, koji u pogledu Grenlanda mijenja Ugovore o osnivanju Europskih zajednica (1) (Ugovor o Grenlandu), i koji je stupio na snagu 1. veljače 1985., navodi, da se Ugovor o osnivanju Europske zajednice (Ugovor o EZ-u) više ne odnosi na Grenland, nego da se Grenland, koji je dio jedne od država članica, pridružuje Europskoj zajednici kao jedna od prekomorskih zemalja i područja (OCT).

               (2)

               U preambuli Ugovora o Grenlandu navodi se da bi trebalo uvesti mjere koje dozvoljavaju održavanje bliskih i trajnih veza između Zajednice i Grenlanda i koje uvažavaju zajedničke interese, posebno razvojne potreba Grenlanda, i da mjere za OCT-e, određene u dijelu četiri Ugovora o EZ-u pružaju primjereni okvir za te odnose.

               (3)

               U skladu s člankom 182. Ugovora o EZ-u, cilj pridruživanja je poticanje gospodarskog i društvenog razvoja OCT-a te uspostavljanje bliskih gospodarskih odnosa između OCT-a i Zajednice kao cjeline. Prema članku 188. Ugovora o EZ-u, odredbe članaka 182. do 187. primjenjuju se na Grenland, podložno posebnim odredbama iz Protokola o posebnim mjerama za Grenland, koji je priložen Ugovoru.

               (4)

               Odredbe za primjenu načela iz članaka 182. do 186. Ugovora o EZ-u navedene su u Odluci Vijeća 2001/822/EZ-a od 27. studenoga 2001. o pridruživanju prekomorskih zemalja i područja Europskoj zajednici (Odluka o pridruživanju prekomorskih zemalja) (2), koje se nastavljaju primjenjivati na Grenland pod uvjetima utvrđenim u toj Odluci.

               (5)

               Vijeće Europske unije se u svojim zaključcima od 24. veljače 2003. o srednjoročnom pregledu Četvrtog protokola o ribolovu između Europske zajednice, Vlade Danske i Lokalne vlade Grenlanda, složilo da postoji potreba za širenjem i jačanjem budućih odnosa između EZ-a i Grenlanda uzimajući u obzir važnost ribolova i strukturne probleme razvoja na Grenlandu. Nadalje, Vijeće se obvezalo, da će buduće odnose EZ-a i Grenlanda nakon 2006. graditi na sveobuhvatnom partnerstvu za održivi razvoj, koje će uključivati poseban sporazum o ribolovu, dogovoren u skladu s općim pravilima i načelima za takve sporazume.

               (6)

               Vijeće Europske unije je u gore navedenim zaključcima smatralo da bi buduće financijske obveze prema Grenlandu unutar sljedećeg financijskog okvira EZ-a, uzimajući u obzir potrebe svih OCT-a, trebale biti određene prema njihovoj sadašnjoj razini, uzimajući u obzir ostale prevladavajuće okolnosti i pravičnu ravnotežu uzajamnih interesa, posebno razvojne potrebe Grenlanda i potrebe Zajednice za daljnjim trajnim pristupom raspoloživim ribljim fondovima u vodama Grenlanda uz održivo korištenje, kao i financijskim doprinosima drugih strana.

               (7)

               Sporazum o ribolovu između Europske ekonomske zajednice, s jedne strane, i Vlade Danske i Lokalne vlade Grenlanda, s druge strane, koji je potpisan u Bruxellesu 13. ožujka 1984. (3) i koji oživljava duh suradnje proizašao iz odluke Vijeća da se Grenlandu dodijeli status prekomorskog područja, od 1. siječnja 2007. bit će zamijenjen novi partnerskim sporazumom o ribolovu.

               (8)

               Zajednička izjava Europske zajednice, s jedne strane, te Lokalne vlade Grenlanda i Vlade Danske, s druge strane, o partnerstvu između Europske zajednice i Grenlanda koje je potpisano u Luxembourgu 27. lipnja 2006. (4), poziva se na bliske povijesne, političke, gospodarske i kulturne veze između Zajednice i Grenlanda i naglašava potrebu daljnjeg jačanja njihova partnerstva i suradnje na područjima obuhvaćenim ovom odlukom.

               (9)

               Mjere potrebne za provedbu te odluke trebalo bi donijeti u skladu s Odlukom Vijeća 1999/468/EZ-a od 28. lipnja 1999. kojom se propisuju postupci za izvršavanje provedbenih ovlasti danih Komisiji (5),

         ODLUČILO JE:
   PRVI DIO

      OPĆE ODREDBE O ODNOSIMA IZMEĐU ZAJEDNICE I GRENLANDA

   Članak 1.
   Partnerstvo
   1.   Ne dovodeći u pitanje Odluku 2001/882/EZ-a, cilj je partnerstva između Europske zajednice i Grenlanda prije svega širenje i jačanje odnosa između Zajednice i Grenlanda te doprinos održivom razvoju Grenlanda.
   2.   Ciljevi partnerstva su:

               (a)

               odrediti okvir za dijalog;

               (b)

               ostvariti zajedničke ciljeve savjetovanjem o pitanjima od zajedničkog interesa kako bi napori uloženi u savjetovanja imali maksimalan učinak u skladu s prioritetima oba partnera;

               (c)

               osigurati temelj za gospodarsko, financijsko, znanstveno, obrazovno i kulturno sudjelovanje temeljeno na načelima obostrane odgovornosti i potpore;

               (d)

               doprinijeti razvoju Grenlanda.

         Članak 2.
   Dijalog
   Zajednica, Grenland i Danska međusobno se savjetuju o načelima, detaljnim postupcima i rezultatima partnerstva uspostavljena koje se uspostavlja ovom Odlukom.
   Članak 3.
   Upravljanje
   Provedbu ove Odluke vode Komisija i Lokalna vlada Grenlanda u skladu s ulogama i odgovornostima obaju partnera, kako je odlučeno financijskim sporazumima iz članka 12. stavka 2.
   DRUGI DIO

      SURADNJA ZA ODRŽIVI RAZVOJ GRENLANDA

   Članak 4.
   Područja suradnje
   Suradnja podupire sektorske politike i strategije za lakši pristup proizvodnim djelatnostima i resursima, posebno na sljedećim područjima:

               (a)

               obrazovanje i osposobljavanje;

               (b)

               rudno bogatstvo;

               (c)

               energetika;

               (d)

               turizam i kultura;

               (e)

               istraživanja;

               (f)

               sigurnost hrane.

         Članak 5.
   Načela
   1.   Suradnja se temelji na partnerstvu i provodi se u skladu sa strategijama suradnje, koje su donesene prema članku 6. Ona osigurava da se tokovi resursa odobravaju na predvidljivoj i redovnoj osnovi te da su prilagodljivi i primjereni stanju na Grenlandu.
   2.   Po partnerskom pristupu, o aktivnostima suradnje odlučuje se neposrednim savjetovanjem između Komisije, Lokalne vlade Grenlanda i Vlade Danske. Takva se savjetovanja vode u potpunosti usklađeno s odgovarajućim institucionalnim, pravnim i financijskim ovlastima svakog partnera.
   Članak 6.
   Programiranje
   1.   U okviru partnerstva Lokalna vlada Grenlanda preuzima odgovornost za oblikovanje sektorskih politika, uključujući strategije i njihovu provedbu. Kako bi se osigurala održivost sektorskih politika i strategija, prema potrebi će se provoditi strateške procjene utjecaja na okoliš.
   2.   U okviru te odluke Lokalna vlada Grenlanda i Komisija pripremaju i donose indikativni Programski dokument za održivi razvoj Grenlanda (dalje u tekstu PDOR), u skladu sa sektorskim politikama iz stavka 1.
   3.   Lokalna vlada Grenlanda odgovorna je za:

               (a)

               donošenje sektorskih politika;

               (b)

               nadzor i ocjenu učinaka i rezultata sektorskih politika;

               (c)

               osiguravanje pravilnog, brzog i učinkovitog provođenja strategija u okviru sektorskih politika;

               (d)

               godišnje izvješćivanje Komisije o postignućima u vezi sa sektorskim politikama.

         4.   Komisija je odgovorna za donošenje godišnje financijske odluke o cjelokupnoj raspodjeli sredstava primjerenih za PDOR, u skladu s postupkom navedenim u članku 10.
   Članak 7.
   Opseg financiranja
   U okviru sektorskih politika koje je donijela Lokalna vlada Grenlanda, financijska se potpora može dodijeliti za sljedeće aktivnosti:

               (a)

               reforme i projekte koji su u skladu sa sektorskim politikama;

               (b)

               institucionalni razvoj, izgradnju kapaciteta i uključivanje aspekata okoliša;

               (c)

               programi tehničke suradnje.

         Članak 8.
   Prihvatljivost za financiranje
   Lokalna vlada Grenlanda prihvatljiva je za financijsku potporu predviđenu ovom Odlukom.
   Članak 9.
   Provedbene mjere
   Mjere neophodne za provedbu ovog dijela Odluke donose se u skladu s postupkom iz članka 10. stavka 2. u roku od tri mjeseca nakon stupanja na snagu ove Odluke.
   Članak 10.
   Postupak Odbora
   1.   Komisiji pomaže Odbor za Grenland (dalje u tekstu „Odbor”).
   2.   Pri upućivanju na ovaj stavak primjenjuju se članci 4. i 7. Odluke 1999/468/EZ-a.
   Rok iz članka 4. stavka 3. Odluke 1999/468/EZ je tri mjeseca.
   3.   Odbor donosi svoj poslovnik.
   Članak 11.
   Financijska pomoć
   1.   Financijska pomoć Zajednice za potrebe ovog dijela Odluke obuhvaća razdoblje od 1. siječnja 2007. do 31. prosinca 2013.
   2.   Financijska pomoć Zajednice dodjeljuje se kao proračunska potpora.
   3.   Financijska pomoć Zajednice provodi se uporabom centraliziranog izravnog upravljanja, kako je određeno u članku 53. Uredbe Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na zajednički proračun Europskih zajednica (6).
   Članak 12.
   Nadzori
   1.   Ova se Odluka provodi u skladu s Uredbom (EZ, Euratom) br. 1605/2002. Posebno se očekuje od Grenlanda da uspostavi primjeren nadzorni sustav. Grenland provodi redovite provjere kako bi se aktivnosti koje se financiraju iz proračuna Zajednice pravilno izvodile. Osim godišnjeg izvješćivanja o postignućima u okviru sektorskih politika, Grenland izrađuje i godišnju izjavu kojom jamči zakonitost i pravilnost operacija. Pri tome primjenjuje odgovarajuće mjere za sprečavanje nepravilnosti i prijevara, te prema potrebi pokreće kazneni postupak za povrat nepravilno isplaćenih sredstava.
   2.   Detaljne obveze Lokalne vlade Grenlanda u pogledu upravljanja sredstvima Zajednice određuju se financijskim sporazumima koje sklapa Komisija u svrhu provedbe ove Odluke. Ponajprije, financijski sporazumi utvrdit će sektorske pokazatelje u pogledu uvjeta plaćanja koji moraju biti ispunjeni, i metode provjere izvješćivanja o napretku prema sektorskim pokazateljima te za osiguravanje sukladnosti s tim uvjetima.
   TREĆI DIO

      ZAVRŠNE ODREDBE

   Članak 13.
   Pregled
   Zajednica, Lokalna vlada Grenlanda i Vlada Danske do 30. lipnja 2010. provode srednjoročnu analizu partnerstva. Na temelju te analize Komisija prema potrebi predlaže izmjenu ove Odluke.
   Članak 14.
   Stupanje na snagu
   Ova Odluka stupa na snagu 1. siječnja 2007. Primjenjuje se do 31. prosinca 2013.
   Članak 15.
   Objava
   Ova se Odluka objavljuje u Službenom listu Europske unije.

      Sastavljeno u Bruxellesu 17. srpnja 2006.

            Za Vijeće

            Predsjednik

         E. TUOMIOJA

      (1)  SL L 29, 1.2.1985., str. 1.

      (2)  SL L 314, 30.11.2001., str. 1.

      (3)  SL L 29, 1.2.1985., str. 9.

      (4)  SL L 208, 29.7.2006., str. 32.

      (5)  SL L 184, 17.7.1999., str. 23.

      (6)  SL L 248, 16.9.2002., str. 1.


title: Odluka Vijeća (Euratom) 2016/852 od 12. svibnja 2016. o odobrenju Europskoj komisiji da, u ime Europske zajednice za atomsku energiju, sklopi Protokol uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane i Turkmenistana, s druge strane kako bi se uzelo u obzir pristupanje Republike Bugarske, Češke Republike, Republike Estonije, Republike Hrvatske, Republike Cipra, Republike Latvije, Republike Litve, Mađarske, Republike Malte, Republike Poljske, Rumunjske, Republike Slovenije i Slovačke Republike Europskoj uniji

text:
               31.5.2016

               HR

               Službeni list Europske unije

               L 142/1

         ODLUKA VIJEĆA (Euratom) 2016/852
   od 12. svibnja 2016.
   o odobrenju Europskoj komisiji da, u ime Europske zajednice za atomsku energiju, sklopi Protokol uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane i Turkmenistana, s druge strane kako bi se uzelo u obzir pristupanje Republike Bugarske, Češke Republike, Republike Estonije, Republike Hrvatske, Republike Cipra, Republike Latvije, Republike Litve, Mađarske, Republike Malte, Republike Poljske, Rumunjske, Republike Slovenije i Slovačke Republike Europskoj uniji
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir preporuku Europske komisije,
   budući da:

               (1)

               U skladu s člankom 6. stavkom 2. akata o pristupanju iz 2003., 2005. i 2011., pristupanje sporazumu koji su države članice i Unija potpisale ili sklopile s trećim zemljama ili međunarodnim organizacijama, dogovara se putem protokola uz taj sporazum. U skladu s tim člankom, u slučaju takvog pristupanja primjenjuje se pojednostavnjeni postupak u kojemu Vijeće, jednoglasnom odlukom u ime država članica, sklapa protokol s dotičnom trećom zemljom.

               (2)

               Vijeće je 8. prosinca 2003. ovlastilo Komisiju da, u ime Zajednica i njihovih država članica, otvori pregovore s Turkmenistanom s ciljem sklapanja protokola uz Sporazum o partnerstvu i suradnji kojim se uspostavalja partnerstvo između Europskih zajednica i njihovih država članica, s jedne strane, i Turkmenistana, s druge strane („Sporazum”), kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Uniji.

               (3)

               Vijeće je 23. listopada 2006. ovlastilo Komisiju da, u ime Zajednica i njihovih država članica, započne pregovore s Turkmenistanom s ciljem sklapanja protokola uz Sporazum kako bi se uzelo u obzir pristupanje Republike Bugarske i Republike Rumunjske Uniji.

               (4)

               Vijeće je 14. rujna 2012. ovlastilo Komisiju da započne pregovore za prilagodbu sporazuma potpisanih ili sklopljenih između Unije, ili Unije i njezinih država članica, i jedne ili više trećih zemalja ili međunarodnih organizacija, u vezi s pristupanjem Republike Hrvatske Europskoj uniji.

               (5)

               Pregovori s Turkmenistanom uspješno su završeni parafiranjem Protokola uz Sporazum kako bi se uzelo u obzir pristupanje Republike Bugarske, Češke Republike, Republike Estonije, Republike Hrvatske, Republike Cipra, Republike Latvije, Republike Litve, Mađarske, Republike Malte, Republike Poljske, Rumunjske, Republike Slovenije i Slovačke Republike Uniji („Protokol”).

               (6)

               Potpisivanje i sklapanje Protokola podliježe posebnom postupku u pogledu pitanja iz nadležnosti Unije i njezinih država članica.

               (7)

               Sklapanje Protokola od strane Komisije trebalo bi odobriti u pogledu pitanja iz nadležnosti Europske zajednice za atomsku energiju,

         DONIJELO JE OVU ODLUKU:
   Članak 1.
   Odobrava se Europskoj komisiji da, u ime Europske zajednice za atomsku energiju, sklopi Protokol uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane i Turkmenistana, s druge strane kako bi se uzelo u obzir pristupanje Republike Bugarske, Češke Republike, Republike Estonije, Republike Hrvatske, Republike Cipra, Republike Latvije, Republike Litve, Mađarske, Republike Malte, Republike Poljske, Rumunjske, Republike Slovenije i Slovačke Republike Europskoj uniji (1).
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 12. svibnja 2016.

            Za Vijeće

            Predsjednica

         F. MOGHERINI

      (1)  Tekst Protokola priložen je Odluci o sklapanju, u ime Europske unije i njezinih država članica, Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Turkmenistana, s druge strane, kako bi se uzelo u obzir pristupanje Republike Bugarske, Češke Republike, Republike Estonije, Republike Hrvatske, Republike Cipra, Republike Latvije, Republike Litve, Mađarske, Republike Malte, Republike Poljske, Rumunjske, Republike Slovenije i Slovačke Republike Europskoj uniji.


title: 2004/849/EZ: Odluka Vijeća od 25. listopada 2004. o potpisivanju u ime Europske unije i privremenoj primjeni određenih odredaba Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine

text:
               19/Sv. 012

               HR

               Službeni list Europske unije

               76

         32004D0849

               L 368/26

               SLUŽBENI LIST EUROPSKE UNIJE

               25.10.2004.

      ODLUKA VIJEĆA

   od 25. listopada 2004.
   o potpisivanju u ime Europske unije i privremenoj primjeni određenih odredaba Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine
   (2004/849/EZ)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegove članke 24. i 38.,
   budući da:

               (1)

               Nakon što je Predsjedništvo kojemu je pomagala Komisija 17. lipnja 2002. dobilo ovlaštenje, zaključeni su pregovori sa švicarskim tijelima oko pridruživanja Švicarske provedbi, primjeni i razvoju schengenske pravne stečevine.

               (2)

               Podložno kasnijem zaključenju, poželjno je potpisati Sporazum parafiran 25. lipnja 2004.

               (3)

               Sporazum predviđa privremenu primjenu određenih odredbi. Ove odredbe bi se trebale primjenjivati na privremenoj osnovi do stupanja Sporazuma na snagu.

               (4)

               U pogledu razvoja schengenske pravne stečevine obuhvaćene glavom VI. Ugovora o Europskoj uniji, primjereno je da se nakon potpisivanja Sporazuma na odnose sa Švicarskom na odgovarajući način primjenjuju odredbe Odluke Vijeća 1999/437/EZ od 17. svibnja 1999. o određenim aranžmanima za primjenu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine (1).

               (5)

               Ova Odluka ne utječe na stajalište Ujedinjene Kraljevine, u skladu s Protokolom o uključenju schengenske pravne stečevine u okvir Europske unije, koji je priložen uz Ugovor o Europskoj uniji i Ugovor o osnivanju Europske zajednice, te u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (2).

               (6)

               Ova Odluka ne utječe na stajalište Irske, u skladu s Protokolom o uključenju schengenske pravne stečevine u okvir Europske unije, koji je priložen uz Ugovor o Europskoj uniji i Ugovor o osnivanju Europske zajednice, te u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (3),

         ODLUČILO JE:
   Članak 1.
   Podložno njegovu sklapanju, ovime se, u ime Europske unije, odobrava potpisivanje Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine te s njim povezanih dokumenata koji se sastoje od Završnog akta, Sporazuma u obliku razmjene pisama o odborima koji pomažu Europskoj komisiji u obnašanju njezinih izvršnih ovlasti te Zajedničke deklaracije o zajedničkim sjednicama.
   Tekstovi Sporazuma i pripadajućih dokumenata priloženi su ovoj Odluci (4).
   Članak 2.
   Ovime se ovlašćuje predsjednik Vijeća da odredi osobu(-e) ovlaštenu(-e) za potpisivanje Sporazuma i s njim povezanih dokumenata u ime Europske unije, podložno njihovu sklapanju.
   Članak 3.
   Ova se Odluka primjenjuje na područja obuhvaćena odredbama iz priloga A i B Sporazumu i na njihov razvoj, utoliko ukoliko te odredbe imaju pravnu podlogu u Ugovoru o Europskoj uniji ili je Odlukom 1999/436/EZ (5) utvrđeno da imaju takvu podlogu.
   Članak 4.
   1.   Odredbe članaka 1. do 4. Odluke 1999/437/EZ primjenjuju se na isti način na pridruživanje Švicarske provedbi, primjeni i razvoju schengenske pravne stečevine iz glave VI. Ugovora o Europskoj uniji.
   2.   Prije nego što delegacije koje predstavljaju članove Vijeća budu sudjelovale u donošenju odluke Mješovitog odbora koji je osnovan prema ovom Sporazumu, u skladu s njegovim člankom 7. stavcima 4. i 5., te člankom 10., one će se sastati u Vijeću kako bi utvrdile je li moguće donijeti zajedničko stajalište.
   Članak 5.
   U skladu s člankom 14. stavkom 2. Sporazuma, njegovi članci 1., 3., 4., 5., 6. i članak 7. stavak 2. točka (a) prva rečenica primjenjuju se na privremenoj osnovi do njegova stupanja na snagu.

      Sastavljeno u Bruxellesu 25. listopada 2004.

            Za Vijeće

            Predsjednica

         R. VERDONK

      (1)  SL L 176, 10.7.1999., str. 31.

      (2)  SL L 131, 1.6.2000., str. 43.

      (3)  SL L 64, 7.3.2002., str. 20.

      (4)  Dokument Vijeća 13054/04 dostupan je na: http://register.consilium.eu.int.

      (5)  SL L 176, 10.7.1999., str. 17.


title: Odluka Vijeća 2014/727/ZVSP od 20. listopada 2014. o izmjeni Odluke 2011/137/ZVSP o mjerama ograničavanja s obzirom na stanje u Libiji

text:
               21.10.2014

               HR

               Službeni list Europske unije

               L 301/30

         ODLUKA VIJEĆA 2014/727/ZVSP
   od 20. listopada 2014.
   o izmjeni Odluke 2011/137/ZVSP o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 28. veljače 2011. donijelo Odluku 2011/137/ZVSP (1).

               (2)

               Odbor za sankcije, osnovan na temelju Rezolucije Vijeća sigurnosti Ujedinjenih naroda („UNSCR”) 1970 (2011) o Libiji, 27. lipnja 2014. ažurirao je popis osoba i subjekata na koje se primjenjuju mjere ograničavanja. Popise iz priloga I. i III. Odluci 2011/137/ZVSP trebalo bi stoga na odgovarajući način izmijeniti.

               (3)

               Vijeće sigurnosti Ujedinjenih naroda 27. kolovoza 2014. donijelo je UNSCR 2174 (2014) kojom se proširuje primjena mjera zabrane putovanja i zamrzavanja imovine, kako je navedeno u stavku 22. UNSCR-a 1970 (2011) i stavku 23. UNSCR-a 1973 (2011).

               (4)

               Pored toga, UNSCR-om 2174 (2014) mijenja se područje primjene embarga na oružje uvedenog stavkom 9. UNSCR-a 1970 (2011) i stavkom 13. UNSCR-a 2009 (2011) te stavcima 9. i 10. UNSCR-a 2095 (2013). Stoga je potrebno izmijeniti Odluku 2011/137/ZVSP radi dodatnog pojašnjavanja opsega embarga na oružje.

               (5)

               Odluku 2011/137/ZVSP stoga bi trebalo na odgovarajući način izmijeniti.

               (6)

               Potrebno je daljnje djelovanje Unije kako bi se provele neke od ovih izmjena,

         DONIJELO JE OVU ODLUKU
   Članak 1.
   Odluka 2011/137/ZVSP mijenja se kako slijedi:

               1.

               Članak 2. zamjenjuje se sljedećim:
               „Članak 2.
               1.   Članak 1. ne primjenjuje se na:

                           (a)

                           nabavu, prodaju ili prijenos neubojite vojne opreme ili opreme koja bi se mogla upotrijebiti za unutarnju represiju, a koja je namijenjena isključivo za upotrebu u humanitarne svrhe ili za zaštitu;

                           (b)

                           pružanje tehničke pomoći, osposobljavanja ili druge pomoći, uključujući osoblje, povezane s takvom opremom;

                           (c)

                           osiguranje financijske pomoći povezane s takvom opremom.

                     2.   Članak 1. ne primjenjuje se na:

                           (a)

                           nabavu, prodaju ili prijenos oružja i pripadajućeg materijala;

                           (b)

                           pružanje tehničke pomoći, osposobljavanja ili druge pomoći, uključujući osoblje, povezane s takvom opremom;

                           (c)

                           osiguranje financijske pomoći povezane s takvom opremom,

                     koje je unaprijed odobrio Odbor osnovan na temelju stavka 24. UNSCR-a 1970 (2011) (‚Odbor’).
               3.   Članak 1. ne primjenjuje se na nabavu, prodaju ili prijenos malog i lakog oružja i pripadajućeg materijala koje se privremeno izvozi u Libiju za isključivu upotrebu od strane osoblja Ujedinjenih naroda (UN), predstavnika medija, humanitarnih djelatnika, djelatnika razvojne pomoći i osoblja povezanog s tim djelatnostima, o čemu se unaprijed obavještava Odbor ako Odbor ne donese negativnu odluku u roku od pet radnih dana od te obavijesti.
               4.   Članak 1. ne primjenjuje se na nabavu, prodaju ili prijenos neubojite vojne opreme koja je namijenjena libijskoj vladi isključivo za pomoć sigurnosti ili pomoć u razoružanju, kao i na pružanje srodne tehničke pomoći, osposobljavanja ili financijske pomoći.
               5.   Članak 1. ne primjenjuje se na nabavu, prodaju ili prijenos zaštitne odjeće, uključujući zaštitne prsluke i vojne kacige, koje isključivo za svoju osobnu upotrebu privremeno u Libiju izvozi osoblje UN-a, osoblje Unije ili njezinih država članica, predstavnici medija i humanitarni djelatnici, djelatnici razvojne pomoći i s tim djelatnostima povezano osoblje.
               6.   Članak 1. ne primjenjuje se na nabavu, prodaju ili prijenos neubojite vojne opreme koja je isključivo namijenjena za upotrebu u humanitarne svrhe ili za zaštitu i srodnu tehničku pomoć ili osposobljavanje.”;

               2.

               u članku 5. stavku 1., točka (a) zamjenjuje se sljedećim:

                           „(a)

                           osobama s popisa u Prilogu I. UNSCR-u 1970 (2011) i drugim osobama koje je odredilo Vijeće sigurnosti ili Odbor u skladu sa stavkom 22. UNSCR-a 1970 (2011), stavkom 23. UNSCR-a 1973 (2011) i stavkom 4. UNSCR-a 2174 (2014), kako je navedeno u Prilogu I. ovoj Odluci.”

                     ;

               3.

               u članku 6. stavku 1., točka (a) zamjenjuje se sljedećim:

                           „(a)

                           osobe ili subjekti navedeni u Prilogu II. UNSCR-u 1970 (2011) i druge osobe ili subjekti koje je odredilo Vijeće sigurnosti ili Odbor u skladu sa stavkom 22. UNSCR-a 1970 (2011), stavcima 19. i 23. UNSCR-a 1973 (2011) i stavkom 4. UNSCR-a 2174 (2014), kako je navedeno u Prilogu III. ovoj Odluci.”

                     .

         Članak 2.
   Prilozi I. i III. Odluci 2011/137/ZVSP mijenjaju se kako je navedeno u Prilogu ovoj Odluci.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Luxembourgu 20. listopada 2014.

            Za Vijeće

            Predsjednica

         C. ASHTON

      (1)  Odluka Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji (SL L 58, 3.3.2011., str. 53.).

      PRILOG
      Unosi navedeni u prilozima I. i III. Odluci 2011/137/ZVSP koji se tiču dolje navedenih osoba zamjenjuju se sljedećim unosima:

                     DORDA, Abu Zayd Umar

                  Ravnatelj Organizacije za vanjsku sigurnost. Lojalan režimu. Načelnik vanjske obavještajne agencije.
                  Mogući status/lokacija: u pritvoru u Libiji.
                  Datum uvrštenja na popis UN-a: 17.3.2011. (uvrštenje na popis EU-a: 28.2.2011).

                     AL-SENUSSI, pukovnik Abdullah

                  Čin: Pukovnik
                  Datum rođenja: 1949.
                  Mjesto rođenja: Sudan.

                     alias: Ould Ahmed, Abdoullah
                  Broj putovnice: B0515260
                  Datum rođenja: 1948.
                  Mjesto rođenja: Anefif (Kidal), Mali
                  Datum izdavanja: 10. siječnja 2012.
                  Mjesto izdavanja: Bamako, Mali
                  Datum isteka važenja: 10. siječnja 2017.

                     alias: Ould Ahmed, Abdoullah
                  Broj malijske osobne iskaznice: 073/SPICRE
                  Mjesto rođenja: Anefif, Mali
                  Datum izdavanja: 6 Dec 2011
                  Mjesto izdavanja: Essouck, Mali
                  Ravnatelj vojnoobavještajne službe. Umiješanost vojnoobavještajne službe u gušenje prosvjeda. Sumnja se da je u prošlosti bio umiješan u masakr u zatvoru Abu Selim. U odsutnosti osuđen za bombu na letu UTA-e. Šogor Muammara QADHAFIJA.
                  Mogući status/lokacija: u pritvoru u Libiji
                  Datum uvrštenja na popis UN-a: 17.3.2011. (uvrštenje na popis EU-a: 28.2.2011).


title: 87/286/EEZ: Odluka Vijeća od 26. svibnja 1987. o primjeni odredaba iz odjeljaka II. i III. Sporazuma o povremenom međunarodnom putničkom cestovnom prijevozu koji se obavlja autobusima (ASOR) između Zajednice i Švicarske

text:
               07/Sv. 22

               HR

               Službeni list Europske unije

               11

         31987D0286

               L 143/32

               SLUŽBENI LIST EUROPSKE UNIJE

         ODLUKA VIJEĆA
   od 26. svibnja 1987.
   o primjeni odredaba iz odjeljaka II. i III. Sporazuma o povremenom međunarodnom putničkom cestovnom prijevozu koji se obavlja autobusima (ASOR) između Zajednice i Švicarske
   (87/286/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 75.,
   uzimajući u obzir prijedlog Komisije (1),
   uzimajući u obzir mišljenje Skupštine (2),
   uzimajući u obzir mišljenje Gospodarskog i socijalnog odbora (3),
   budući da je Odlukom 82/505/EEZ (4) u ime Europske ekonomske zajednice odobren Sporazum o povremenom međunarodnom cestovnom prijevozu koji se obavlja autobusima (ASOR); budući da je ASOR stupio na snagu između Europske ekonomske zajednice, Finske, Norveške, Švedske i Turske 1. prosinca 1983.; budući da je za Austriju ASOR stupio na snagu 1. lipnja 1986.;
   budući da je za Švicarsku ASOR stupio na snagu tek 1. siječnja 1987.; budući da iz članka 18. stavka 4. slijedi da se odredbe odjeljaka II. i III. ASOR-a primjenjuju na Švicarsku od 1. kolovoza 1987.;
   budući da je Švicarska zatražila suglasnost ostalih ugovornih stranaka da se, zbog praktične i gospodarske štete koju bi uzrokovala primjena odjeljaka II. i III. ASOR-a na Švicarsku usred turističke sezona, ovaj datum pomakne na 1. travnja 1987.;
   budući da je iz praktičnih, gospodarskih i političkih razloga prikladno primjenjivati ASOR od 1. lipnja 1987.,
   ODLUČILO JE:
   Jedini članak
   Europska ekonomska zajednica suglasna je da se odredbe iz odjeljaka II. i III. Sporazuma o povremenom međunarodnom cestovnom prijevozu koji se obavlja autobusima (ASOR) između Zajednice i Švicarske primjenjuju od 1. lipnja 1987.

      Sastavljeno u Bruxellesu 26. svibnja 1987.

            Za Vijeće

            Predsjednik

         L. TINDEMANS

      (1)  SL C 113, 28.4.1987., str. 3.

      (2)  Mišljenje dostavljeno 15. svibnja 1987. (još nije objavljeno u Službenom listu).

      (3)  Mišljenje dostavljeno 14. svibnja 1987. (još nije objavljeno u Službenom listu).

      (4)  SL L 230, 5.8.1982., str. 38.


title: Odluka Vijeća (ZVSP) 2017/994 od 12. lipnja 2017. o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje

text:
               13.6.2017

               HR

               Službeni list Europske unije

               L 149/75

         ODLUKA VIJEĆA (ZVSP) 2017/994
   od 12. lipnja 2017.
   o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća (ZVSP) 2016/849 od 27. svibnja 2016. o mjerama ograničavanja protiv Demokratske Narodne Republike Koreje i o stavljanju izvan snage Odluke 2013/183/ZVSP (1), a posebno njezin članak 33. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. svibnja 2016. donijelo Odluku (ZVSP) 2016/849.

               (2)

               U skladu s člankom 36. stavkom 2. Odluke (ZVSP) 2016/849 Vijeće je preispitalo popis osoba i subjekata uvrštenih na popis naveden u Prilogu II. toj odluci.

               (3)

               Vijeće je zaključilo da bi jednu osobu i jedan subjekt trebalo ukloniti s popisa navedenog u Prilogu II. Odluci (ZVSP) 2016/849.

               (4)

               Vijeće je također zaključilo da bi trebalo ažurirati unose u vezi s određenim osobama i subjektima s popisa u Prilogu II. Odluci (ZVSP) 2016/849.

               (5)

               Prilog II. Odluci (ZVSP) 2016/849 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilog II. Odluci (ZVSP) 2016/849 mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 12. lipnja 2017.

            Za Vijeće

            Predsjednik

         C. CAMILLERI

      (1)  SL L 141, 28.5.2016., str. 79.

      PRILOG
      U Prilogu II. Odluci (ZVSP) 2016/849 odjeljci I. i II. zamjenjuju se sljedećim:

         „I.   Osobe i subjekti odgovorni za programe DNRK-a povezane s nuklearnim oružjem, balističkim projektilima ili drugim oružjem za masovno uništavanje, ili osobe ili subjekti koji postupaju u njihovo ime ili po njihovu nalogu, ili subjekti koji su u njihovu vlasništvu ili pod njihovom kontrolom
         A.   Osobe

                     Ime

                     Drugo ime

                     Identifikacijski podaci

                     Datum uvrštenja na popis

                     Obrazloženje

                     1.

                     CHON Chi Bu

                     CHON Chi-bu

                     22.12.2009.

                     Član Glavnog ureda za atomsku energiju, bivši tehnički direktor u Yongbyonu. Na temelju fotografija povezan je s nuklearnim reaktorom u Siriji prije nego što ga je Izrael bombardirao 2007.

                     2.

                     CHU Kyu-Chang

                     JU Kyu-Chang JU Kyu Chang

                     Datum rođenja: 25.11.1928.
                     Mjesto rođenja: provincija South Hamyo'ng, DNRK

                     22.12.2009.

                     Bivši član Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državna pitanja (SAC). Bivši direktor odjela za streljivo Centralnog komiteta Radničke stranke Koreje. Prema dojavama bio je s KIM Jong Unom na ratnom brodu 2013. Direktor Odjela za razvoj strojeva Radničke stranke Koreje. Izabran za zamjenika člana Centralnog komiteta Radničke stranke Koreje u svibnju 2016. na 7. kongresu Radničke stranke Koreje, na kojem je ta stranka donijela odluku da nastavi nuklearni program DNRK-a. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     3.

                     HYON Chol-hae

                     HYON Chol Hae

                     Datum rođenja: 1934.
                     Mjesto rođenja: Mandžurija, Kina

                     22.12.2009.

                     Maršal Narodne armije Koreje od travnja 2016. Zamjenik direktora Odjela za opću politiku Narodne armije Koreje (vojni savjetnik pokojnog Kim Jong Ila). Izabran za člana Centralnog komiteta Radničke stranke Koreje u svibnju 2016. na 7. kongresu Radničke stranke Koreje, na kojem je ta stranka donijela odluku da nastavi nuklearni program DNRK-a.

                     4.

                     KIM Yong-chun

                     Young-chun KIM Yong Chun

                     Datum rođenja: 4.3.1935.
                     Broj putovnice: 554410660

                     22.12.2009.

                     Maršal Narodne armije Koreje. Bivši potpredsjednik Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državna pitanja (SAC). Bivši ministar narodnih oružanih snaga, posebni savjetnik pokojnog Kim Jong Ila za nuklearnu strategiju. Izabran za člana Centralnog komiteta Radničke stranke Koreje u svibnju 2016. na 7. kongresu Radničke stranke Koreje, na kojem je ta stranka donijela odluku da nastavi nuklearni program DNRK-a.

                     5.

                     O Kuk-Ryol

                     O Kuk Ryol

                     Datum rođenja: 1931.
                     Mjesto rođenja: provincija Jilin, Kina

                     22.12.2009.

                     Bivši potpredsjednik Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državna pitanja (SAC), koje nadzire stjecanje napredne tehnologije za nuklearne i balističke programe u inozemstvu. Izabran za člana Centralnog komiteta Radničke stranke Koreje u svibnju 2016. na 7. kongresu Radničke stranke Koreje, na kojem je ta stranka donijela odluku da nastavi nuklearni program DNRK-a.

                     6.

                     PAEK Se-bong

                     PAEK Se Bong

                     Datum rođenja: 1946.

                     22.12.2009.

                     Bivši predsjednik Drugoga gospodarskog odbora (odgovoran za balistički program) Centralnog komiteta Radničke stranke Koreje. Član Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državna pitanja (SAC). Promaknut u general-bojnika.

                     7.

                     PAK Jae-gyong

                     Chae-Kyong PAK Jae Gyong

                     Datum rođenja: 1933.
                     Broj putovnice: 554410661

                     22.12.2009.

                     Zamjenik direktora odjela za opću politiku narodnih oružanih snaga i zamjenik direktora logističkog ureda narodnih oružanih snaga (vojni savjetnik pokojnog Kim Jong Ila). Prisutan na KIM Jong Unovoj inspekciji postrojbe strateških raketnih snaga.

                     8.

                     RYOM Yong

                     22.12.2009.

                     Direktor Glavnog ureda za atomsku energiju (subjekta koji su Ujedinjeni narodi uvrstili na popis), zadužen za međunarodne odnose.

                     9.

                     SO Sang-kuk

                     SO Sang Kuk

                     Datum rođenja: između 1932. i 1938.

                     22.12.2009.

                     Voditelj Odjela za nuklearnu fiziku na Sveučilištu Kim Il Sung.

                     10.

                     General pukovnik KIM Yong Chol

                     KIM Yong-Chol; KIM Young-Chol; KIM Young-Cheol; KIM Young-Chul

                     Datum rođenja: 1946.
                     Mjesto rođenja: Pyongan-Pukto, DNRK

                     19.12.2011.

                     Izabrani član Središnje vojne komisije Radničke stranke Koreje i Centralnog komiteta Radničke stranke Koreje, potpredsjednik za međukorejske odnose. Bivši zapovjednik ureda Reconnaissance General Bureau (RGB). Promaknut u direktora Ujedinjene fronte u svibnju 2016. na 7. kongresu Radničke stranke Koreje.

                     11.

                     PAK To-Chun

                     PAK To Chun

                     Datum rođenja: 9.3.1944.
                     Mjesto rođenja: Rangrim, provincija Jagang, DNRK

                     19.12.2011.

                     Član Vijeća za nacionalnu sigurnost. Odgovoran je za industriju oružja. Zabilježeno je da upravlja uredom za nuklearnu energiju. Ta je institucija ključna za nuklearni i balistički program DNRK-a. Fotografija s osobama povezanima s testiranjem H-bombe i lansiranjem satelita.

                     12.

                     CHOE Kyong-song

                     CHOE Kyong song

                     20.5.2016.

                     General pukovnik u Narodnoj armiji Koreje. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     13.

                     CHOE Yong-ho

                     CHOE Yong Ho

                     20.5.2016.

                     General pukovnik u Narodnoj armiji Koreje / general zračnih snaga Narodne armije Koreje. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Zapovjednik zračnih i protuzračnih snaga Narodne armije Koreje. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     14.

                     HONG Sung-Mu

                     HUNG Sun Mu; HONG Sung Mu

                     Datum rođenja: 1.1.1942.

                     20.5.2016.

                     Zamjenik direktora Odjela za industriju streljiva (MID). Zadužen za razvoj programa povezanih s konvencionalnim oružjem i projektilima, što uključuje balističke projektile. Jedna od glavnih osoba odgovornih za programe industrijskog razvoja za nuklearno oružje. Kao takav odgovoran za programe DNRK-a povezane s nuklearnim oružjem, balističkim projektilima ili drugim oružjem za masovno uništavanje.

                     15.

                     JO Kyongchol

                     JO Kyong Chol

                     20.5.2016.

                     General u Narodnoj armiji Koreje. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Direktor zapovjedništva za vojnu sigurnost. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Pratio Kim Jong Una na dotad najvećoj vježbi ispaljivanja s dalekometnim topništvom.

                     16.

                     KIM Chun-sam

                     KIM Chun Sam

                     20.5.2016.

                     General potpukovnik, bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Direktor Odjela za operacije vojnog stožera Narodne armije Koreje i prvi zamjenik načelnika vojnog stožera. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     17.

                     KIM Chun-sop

                     KIM Chun Sop

                     20.5.2016.

                     Bivši član Nacionalne obrambene komisije, koja je sada preustrojena u Komisiju za državna pitanja (SAC), koja je ključno tijelo za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Na fotografiranju za one koji su doprinijeli uspješnom testiranju SLBM-a u svibnju 2015.

                     18.

                     KIM Jong-gak

                     KIM Jong Gak

                     Datum rođenja: 20.7.1941.
                     Mjesto rođenja: Pjongjang, DNRK

                     20.5.2016.

                     Podmaršal u Narodnoj armiji Koreje, rektor vojnog sveučilišta Kim Il-Sung, bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     19.

                     KIM Rak Kyom

                     KIM Rak-gyom KIM Rak Gyom

                     20.5.2016.

                     General s četiri zvjezdice, zapovjednik strateških snaga (poznate i kao strateške raketne snage) koje prema dostupnim informacijama sada zapovijedaju četirima jedinicama strateških i taktičkih projektila, uključujući brigadu sustava KN08 (ICBM). EU je strateške snage uvrstio na popis zbog sudjelovanja u aktivnostima koje su znatno doprinijele širenju oružja za masovno uništavanje ili sredstava njihove isporuke. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. U medijskim izvješćima navodi se da je KIM u travnju 2016. prisustvovao testiranju ICBM-a zajedno s KIM Jong Unom. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Naredio testno ispaljivanje balističkih raketa.

                     20.

                     KIM Won-hong

                     KIM Won Hong

                     Datum rođenja: 7.1.1945.
                     Mjesto rođenja: Pjongjang, DNRK
                     Br. putovnice: 745310010

                     20.5.2016.

                     General, direktor Odjela za nacionalnu sigurnost. Ministar za državnu sigurnost. Član Središnje vojne komisije Radničke stranke Koreje i Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državna pitanja (SAC), a koje su ključna tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     21.

                     PAK Jong-chon

                     PAK Jong Chon

                     20.5.2016.

                     General pukovnik (general potpukovnik) u Narodnoj armiji Koreje, zapovjednik narodnih oružanih snaga Koreje, zamjenik načelnika stožera i direktor Odjela za zapovijedanje oružanom silom. Načelnik vojnog stožera i direktor Odjela za zapovijedanje topništvom. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     22.

                     RI Jong-su

                     RI Jong Su

                     20.5.2016.

                     Viceadmiral. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Glavni zapovjednik korejske ratne mornarice, koja je uključena u razvoj programa balističkih projektila i nuklearnih kapaciteta ratne mornarice DNRK-a. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     23.

                     SON Chol-ju

                     SON Chol Ju

                     20.5.2016.

                     General pukovnik Narodne armije Koreje i politički direktor zračnih i protuzračnih snaga, koje nadziru razvoj moderniziranih protuavionskih raketa. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     24.

                     YUN Jong-rin

                     YUN Jong Rin

                     20.5.2016.

                     General, bivši član Središnje vojne komisije Radničke stranke Koreje i član Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državna pitanja (SAC), a koje su sve ključna tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     25.

                     PAK Yong-sik

                     PAK Yong Sik

                     20.5.2016.

                     General s četiri zvjezdice, član Odjela za nacionalnu sigurnost, ministar narodnih oružanih snaga. Član Središnje vojne komisije Radničke stranke Koreje i Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državna pitanja (SAC), a koje su sve ključna tijela za pitanja nacionalne obrane u DNRK-u. Bio prisutan pri testiranju balističkih projektila u ožujku 2016. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     26.

                     HONG Yong Chil

                     20.5.2016.

                     Zamjenik direktora Odjela za industriju streljiva (MID). Odjel za industriju streljiva, koji je VSUN uvrstio na popis 2. ožujka 2016., uključen je u ključne aspekte raketnog programa DNRK-a. MID je odgovoran za nadzor nad razvojem balističkih projektila DNRK-a, uključujući Taepo Dong-2, programa proizvodnje oružja te programa istraživanja i razvoja. Second Economic Committee (Drugi gospodarski odbor) i Second Academy of Natural Sciences (Druga akademija prirodnih znanosti), koji su također uvršteni na popis u kolovozu 2010., podređeni su MID-u. Posljednjih godina MID je radio na razvoju sustava ICBM KN08 koji se može prevoziti cestom. HONG je pratio KIM Jong Una prigodom više događaja povezanih s razvojem programa nuklearnih i balističkih projektila DNRK-a te se smatra da je imao značajnu ulogu u nuklearnom testiranju koje je DNRK proveo 6. siječnja 2016. Zamjenik direktora Centralnog komiteta Radničke stranke Koreje. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Prisutan na terenskom testiranju ICBM-a nove vrste u travnju 2016.

                     27.

                     RI Hak Chol

                     RI Hak Chul; RI Hak Cheol

                     Datum rođenja: 19.1.1963. ili 8.5.1966.
                     Br. putovnice: 381320634, PS- 563410163

                     20.5.2016.

                     Predsjednik korporacije Green Pine Associated Corporation (‚Green Pine’). U skladu s informacijama Odbora za sankcije UN-a Green Pine preuzeo je brojne aktivnosti korporacije Korea Mining Development Trading Corporation (KOMID). KOMID, koji je Odbor za sankcije uvrstio na popis u travnju 2009., glavni je trgovac oružjem DNRK-a i njegov glavni izvoznik robe i opreme povezane s balističkim projektilima i konvencionalnim oružjem. Green Pine također je odgovoran za oko polovicu oružja i srodnog materijala koji se izvoze iz DNRK-a. Green Pine identificiran je za sankcije zbog izvoza oružja i srodnog materijala iz DNRK-a. Korporacija Green Pine specijalizirana je za proizvodnju pomorskih vojnih plovila i oružja, kao što su podmornice, vojni brodovi i raketni sustavi, te je izvozila torpeda i pružala tehničku pomoć iranskim poduzećima povezanima s obrambenim sektorom. VSUN uvrstio je Green Pine na popis.

                     28.

                     YUN Chang Hyok

                     Datum rođenja: 9.8.1965.

                     20.5.2016.

                     Zamjenik direktora centra za satelitski nadzor, u Nacionalnoj upravi za svemirski razvoj (National Aerospace Development Administration – NADA). NADA podliježe sankcijama na temelju RVSUN-a 2270 (2016) zbog uključenosti u razvoj svemirske znanosti i tehnologije DNRK-a, što uključuje lansiranja satelita i raketa koje nose satelite. RVSUN-om 2270 (2016) osuđeno je lansiranje satelita od strane DNRK-a provedeno 7. veljače 2016. zbog uporabe tehnologije balističkih projektila i ozbiljnog kršenja rezolucija 1718 (2006), 1874 (2009), 2087 (2013) i 2094 (2013). Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     29.

                     RI Myong Su

                     Datum rođenja: 1937.
                     Mjesto rođenja: Myongchon, sjeverni Hamgyong, DNRK

                     7.4.2017.

                     Potpredsjednik Središnje vojne komisije Radničke stranke Koreje i načelnik glavnog stožera narodnih oružanih snaga. U tom svojstvu Ri Myong Su na ključnoj je funkciji za pitanja nacionalne obrane te je odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     30.

                     SO Hong Chan

                     Datum rođenja: 30.12.1957.
                     Mjesto rođenja: Kangwon, DNRK Broj putovnice: PD836410105
                     Datum isteka putovnice: 27.11.2021.

                     7.4.2017.

                     Prvi zamjenik ministra narodnih oružanih snaga, član Središnje vojne komisije Radničke stranke Koreje i general pukovnik u narodnim oružanim snagama. U tom svojstvu So Hong Chan odgovoran je za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     31.

                     WANG Chang Uk

                     Datum rođenja: 29.5.1960.

                     7.4.2017.

                     Ministar industrije i atomske energije. U tom svojstvu Wang Chang Uk odgovoran je za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                     32.

                     JANG Chol

                     Datum rođenja: 31.3.1961.
                     Mjesto rođenja: Pyongyang, DNRK
                     Broj putovnice: 563310042

                     7.4.2017.

                     Predsjednik Državne akademije znanosti, organizacije posvećene razvoju tehnoloških i znanstvenih sposobnosti DNRK-a. U tom svojstvu Jang Chol na strateškoj je funkciji za razvoj nuklearnih aktivnosti DNRK-a te je odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

               B.   Subjekti

                     Ime

                     Drugo ime

                     Lokacija

                     Datum uvrštenja na popis

                     Druge informacije

                     1.

                     Korea Pugang mining and Machinery Corporation ltd

                     22.12.2009.

                     Podružnica korporacije Korea Ryongbong General Corporation (subjekta koji je VSUN uvrstio na popis 24.4.2009.); upravlja objektima za proizvodnju aluminijeva praha, koji se može upotrebljavati za izradu projektila.

                     2.

                     Korean Ryengwang Trading Corporation

                     Rakwon-dong, distrikt Pothonggang, Pjongjang, DNRK

                     22.12.2009.

                     Podružnica korporacije Korea Ryongbong General Corporation (subjekta koji je VSUN uvrstio na popis 24.4.2009.).

                     3.

                     Sobaeku United Corp

                     Sobaeksu United Corp.

                     22.12.2009.

                     Poduzeće u vlasništvu države, uključeno u istraživanja i nabavu osjetljivih proizvoda i opreme. Posjeduje nekoliko nalazišta prirodnoga grafita, iz kojih se sirovinama opskrbljuju dva objekta za preradu koji, među ostalim, proizvode grafitne blokove koji se mogu upotrebljavati za izradu projektila.

                     4.

                     Centar za nuklearna istraživanja Yongbyon

                     22.12.2009.

                     Centar za istraživanja koji sudjeluje u proizvodnji plutonija za vojne namjene. Djeluje u okviru Glavnog ureda za atomsku energiju (subjekta koji je VSUN uvrstio na popis 16.7.2009.).

                     5.

                     Strateške raketne snage (Strategic Rocket Forces)

                     20.5.2016.

                     Unutar nacionalnih oružanih snaga DNRK-a ovaj subjekt sudjeluje u razvoju i operativnoj provedbi programa povezanih s balističkim projektilima ili drugim oružjem za masovno uništavanje.

               II.   Osobe i subjekti koji pružaju financijske usluge koje bi mogle doprinijeti programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje
         A.   Osobe

                     Ime

                     Drugo ime

                     Identifikacijski podaci

                     Datum uvrštenja na popis

                     Obrazloženje

                     1.

                     JON Il-chun

                     JON Il Chun

                     Datum rođenja: 24.8.1941.

                     22.12.2010.

                     KIM Tong-un u veljači 2010. razriješen je funkcije direktora Ureda 39 koji je, među ostalim, zadužen za kupnju robe iz diplomatskih predstavništava DNRK-a izbjegavajući sankcije. Zamijenio ga je JON Il-chun. Predstavnik Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državna pitanja (SAC), izabran je za glavnog direktora Državne razvojne banke u ožujku 2010. Izabran za zamjenika člana Centralnog komiteta Radničke stranke Koreje u svibnju 2016. na 7. stranačkom kongresu Radničke stranke Koreje, na kojem je ta stranka donijela odluku da nastavi nuklearni program DNRK-a.

                     2.

                     KIM Tong-un

                     KIM Tong Un

                     22.12.2009.

                     Bivši direktor ‚Ureda 39’ Centralnog komiteta Radničke stranke Koreje, koji sudjeluje u financiranju širenja oružja. Prema dostupnim informacijama 2011. vodio je ‚Ured 38’ za prikupljanje sredstava za vodstvo i elite.

                     3.

                     KIM Il-Su

                     KIM Il Su

                     Datum rođenja: 2.9.1965.
                     Mjesto rođenja: Pjongjang, DNRK

                     3.7.2015.

                     Upravitelj u odjelu za reosiguranje Korejskog nacionalnog osiguravajućeg društva (KNIC) u sjedištu u Pjongjangu te bivši ovlašteni glavni predstavnik KNIC-a u Hamburgu, djeluje u ime KNIC-a ili prema njegovim uputama.

                     4.

                     KANG Song-Sam

                     KANG Song Sam

                     Datum rođenja: 5.7.1972.
                     Mjesto rođenja: Pjongjang, DNRK

                     3.7.2015.

                     Bivši ovlašteni predstavnik Korejskog nacionalnog osiguravajućeg društva (KNIC) u Hamburgu, nastavlja djelovati za ili u ime KNIC-a ili prema njegovim uputama.

                     5.

                     CHOE Chun-Sik

                     CHOE Chun Sik

                     Datum rođenja: 23.12.1963.
                     Mjesto rođenja: Pjongjang, DNRK
                     Broj putovnice: 745132109
                     Valjanost do 12.2.2020.

                     3.7.2015.

                     Direktor u odjelu za reosiguranje Korejskog nacionalnog osiguravajućeg društva (KNIC) u sjedištu u Pjongjangu, djeluje u ime KNIC-a ili prema njegovim uputama.

                     6.

                     SIN Kyu-Nam

                     SIN Kyu Nam

                     Datum rođenja: 12.9.1972.
                     Mjesto rođenja: Pjongjang, DNRK
                     Broj putovnice: PO472132950

                     3.7.2015.

                     Direktor u odjelu za reosiguranje Korejskog nacionalnog osiguravajućeg društva (KNIC) u sjedištu u Pjongjangu te bivši ovlašteni predstavnik KNIC-a u Hamburgu, djeluje u ime KNIC-a ili prema njegovim uputama.

                     7.

                     PAK Chun-San

                     PAK Chun San

                     Datum rođenja: 18.12.1953.
                     Mjesto rođenja: Pjongjang, DNRK
                     Broj putovnice: PS472220097

                     3.7.2015.

                     Direktor u odjelu za reosiguranje Korejskog nacionalnog osiguravajućeg društva (KNIC) u sjedištu u Pjongjangu barem do prosinca 2015. te bivši ovlašteni glavni predstavnik KNIC-a u Hamburgu, nastavlja djelovati za ili u ime KNIC-a ili prema njegovim uputama.

                     8.

                     SO Tong Myong

                     Datum rođenja: 10.9.1956.

                     3.7.2015.

                     Predsjednik Korejskog nacionalnog osiguravajućeg društva (KNIC), predsjednik izvršnog upravnog odbora KNIC-a (lipanj 2012.); glavni direktor Korejskog nacionalnog osiguravajućeg društva, rujan 2013., djeluje u ime KNIC-a ili prema njegovim uputama.

               B.   Subjekti

                     Ime

                     Drugo ime

                     Lokacija

                     Datum uvrštenja na popis

                     Druge informacije

                     1.

                     Korejsko nacionalno osiguravajuće društvo (Korea National Insurance Company – KNIC) i njegove podružnice

                     Korejsko strano osiguravajuće društvo (Korea Foreign Insurance Company)

                     Haebangsan-dong, središnji distrikt, Pjongjang, DNRK
                     Rahlstedter Strasse 83 a, 22149 Hamburg
                     Korea National Insurance Corporation of Alloway, Kidbrooke Park Road, Blackheath, London SE30LW

                     3.7.2015.

                     Korejsko nacionalno osiguravajuće društvo (KNIC), društvo u vlasništvu i pod kontrolom države, ostvaruje znatne prihode, uključujući prihode deviznim poslovanjem, koji bi mogli doprinijeti programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje.
                     Nadalje, sjedište društva KNIC u Pjongjangu povezano je s Uredom 39 Radničke stranke Koreje, subjekta uvrštenog na popis.”


title: 2013/2/EU: Odluka Vijeća od 17. prosinca 2012. o potpisivanju u ime Europske unije Sporazuma između Europske unije i Republike Armenije o pojednostavljenju izdavanja viza

text:
               11/Sv. 117

               HR

               Službeni list Europske unije

               32

         32013D0002

               L 003/1

               SLUŽBENI LIST EUROPSKE UNIJE

         ODLUKA VIJEĆA
   od 17. prosinca 2012.
   o potpisivanju u ime Europske unije Sporazuma između Europske unije i Republike Armenije o pojednostavljenju izdavanja viza
   (2013/2/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               U Zajedničkoj deklaraciji sa sastanka na vrhu o istočnom partnerstvu održanog u Pragu 7. svibnja 2009. iskazana je politička potpora liberalizaciji viznog režima i namjera da se pravodobno uvedu postupne mjere prema uspostavljanju bezviznog režima putovanja.

               (2)

               Vijeće je 19. prosinca 2011. ovlastilo Komisiju da započne pregovore s Republikom Armenijom o Sporazumu između Europske unije i Republike Armenije o pojednostavljenju izdavanja viza (dalje u tekstu „Sporazum”). Pregovori su uspješno dovršeni 18. listopada 2012. parafiranjem Sporazuma.

               (3)

               Sporazum treba potpisati u ime Unije, podložno njegovu sklapanju.

               (4)

               Ova Odluka predstavlja razvoj odredaba schengenske pravne stečevine u kojoj Ujedinjena Kraljevina ne sudjeluje, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanjem u nekim odredbama schengenske pravne stečevine (1); Ujedinjena Kraljevina stoga ne sudjeluje u njezinu donošenju te je ona ne obvezuje, niti se na nju primjenjuje.

               (5)

               Ova Odluka predstavlja razvoj odredaba schengenske pravne stečevine u kojoj Irska ne sudjeluje, u skladu s Odlukom Vijeća 20020/192/EZ od 28. veljače 2002. o zahtjevu Irske za sudjelovanjem u nekim odredbama schengenske pravne stečevine (2); Irska stoga ne sudjeluje u njezinu donošenju te je ona ne obvezuje, niti se na nju primjenjuje.
               U skladu s člancima 1. i 2. Protokola (br. 22) o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, nije njome vezana niti se ona na nju primjenjuje,

         DONIJELO JE OVU ODLUKU:
   Članak 1.
   Ovime se odobrava potpisivanje u ime Unije Sporazuma između Europske unije i Republike Armenije o pojednostavljenju izdavanja viza, podložno njegovu sklapanju (3).
   Članak 2.
   Ovime se ovlašćuje Predsjednik Vijeća da odredi osobu (osobe) koja (koje) će biti ovlaštena (ovlaštene) potpisati Sporazum u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 17. prosinca 2012.

            Za Vijeće

            Predsjednik

         S. ALETRARIS

      (1)  SL L 131, 1.6.2000., str. 43.

      (2)  SL L 64, 7.3.2002., str. 20.

      (3)  Tekst Sporazuma bit će objavljen zajedno s odlukom o njegovu sklapanju.